Neuvoston päätelmät, 21 päivältä joulukuuta 1999, lapsiseksimatkailun torjuntatoimenpiteiden toteuttamisesta



Virallinen lehti nro C 379 , 31/12/1999 s. 0001 - 0001



NEUVOSTON PÄÄTELMÄT, 21 päivältä joulukuuta 1999, lapsiseksimatkailun torjuntatoimenpiteiden toteuttamisesta (1999/C 379/01) EUROOPAN UNIONIN NEUVOSTO 1) TUOMITSEE JYRKÄSTI lapsiseksimatkailun vakavana loukkauksena lapsen oikeuksia ja ihmisarvoa vastaan, 2) PALAUTTAA MIELIIN Yhdistyneiden Kansakuntien vuoden 1989 yleissopimuksen lapsen oikeuksista mainitun yleissopimuksen 10-vuotispäivän yhteydessä sekä Tukholmassa vuonna 1996 pidetyn lasten seksuaalista hyväksikäyttöä käsitelleen maailmankonferenssin hyväksymän toimintasuunnitelman, 3) TOIVOO nopeaa edistystä lapsen oikeuksia koskevaan yleissopimukseen liitettävän lapsikauppaa, lapsiprostituutiota ja lapsipornografiaa koskevan valinnaisen pöytäkirjan laatimisessa, jotta työ saataisiin onnistuneesti päätökseen vuonna 2000, 4) SUHTAUTUU MYÖNTEISESTI lapsiseksimatkailun torjuntatoimenpiteiden toteuttamista koskevaan, 26 päivänä toukokuuta 1999 annettuun komission tiedonantoon, jossa luodaan katsaus seksimatkailun torjunnan alalla vuosina 1997 ja 1998 saavutettuun edistykseen seuraavilla neljällä toiminta-alueella: lapsiseksimatkailun ilmiön tuntemuksen parantaminen, lakien ja niiden soveltamisen tehokkuuden parantaminen ekstraterritoriaalinen rikoslainsäädäntö mukaan lukien, jäsenvaltioista peräisin olevien seksimatkailijavirtojen tukahduttamiseen pyrkivien toimien vahvistaminen sekä seksimatkailun torjumista kolmansissa maissa koskevien toimenpiteiden kehittäminen, 5) KOROSTAA lapsiseksimatkailun torjunnan laaja-alaista luonnetta, mikä edellyttää toiminnan kaikilla tasoilla koordinoitua ja yhtenäistä lähestymistapaa, jossa yhdistetään oikeus- ja sisäasiat, sosiaaliasiat, terveydenhuolto, koulutus, matkailu, uusi tietotekniikka ja sisämarkkinat sekä ulkopolitiikka ja ihmisoikeudet, 6) SUHTAUTUU MYÖNTEISESTI Euroopan unionin lastensuojelualoitteisiin, jotka liittyvät yhteiseen toimintaan 97/154/YOS(1) ihmiskaupan 24 päivältä helmikuuta 1997, ja lasten seksuaalisen hyväksikäytön vastaisesta toiminnasta, neuvoston 13 päivänä syyskuuta 1999 vahvistamaan yhteiseen kantaan (EY) N:o 37/1999(2) Euroopan parlamentin ja neuvoston päätöksen tekemiseksi lapsiin, nuoriin ja naisiin kohdistuvan väkivallan ehkäiseviä torjuntatoimenpiteitä koskevasta yhteisön toimintaohjelmasta (Daphne-ohjelma) vuosille 2000-2003, yhteiseen toimintaa 96/700/YOS(3) 29 päivältä marraskuuta 1996, ihmisillä käytävän kaupan ja lasten seksuaalisen hyväksikäytön torjunnasta vastaavien henkilöiden kannustus- ja vaihto-ohjelman perutamisesta (Stop-ohjelma), joka kattaa vuodet 1996-2000 sekä Internetissä olevan lapsipronografian vastaiseen toimintaan, 7) KEHOTTAA komissiota ja jäsenvaltioita jatkamaan ja edelleen kehittämään asianmukaisia aloitteita lapsiseksimatkailun torjumiseksi komission tiedonannossa esitetyillä neljällä toiminta-alueella pilarien välistä lähestymistapaa noudattaen, 8) PITÄÄ välttämättömänä, että komissio ja jäsenvaltiot jatkavat tietoisuutta lisäävien toimien tukemista ja edistävät edelleen matkailualan käytännesääntöjen ja muiden itsesääntelyjärjestelmien kehittämistä korostaen erityisesti niiden tehokasta soveltamista, 9) SUHTAUTUU myönteisesti kaikkiin pyrkimyksiin kehittää toimenpiteitä lapsiseksimatkailun torjumiseksi sen ennaltaehkäisyn ja tukahduttamisen kautta sekä tukemalla uhreja niissä maissa, joissa lapset ovat erityisen alttiita tällaiselle hyväksikäytölle, ja kehottaa tehostamaan pyrkimyksiä jäsenvaltioista tulevien lapsiseksimatkailijoiden virran tukahduttamiseksi, 10) PYYTÄÄ komissiota ja jäsenvaltioita varmistamaan, että kaikissa kehitys- ja yhteistyöpolitiikoissa tuetaan lapsiseksimatkailun torjuntaa, ja 11) KEHOTTAA komissiota ja jäsenvaltioita tekemään tiivistä yhteistyötä lapsiseksimatkailun torjumiseksi, toisiaan täydentävällä ja yhteensovitetulla tavalla, kukin toimivaltansa mukaisesti ja yhteistyössä asiaankuuluvien järjestöjen kanssa, ja siten osaltaan edistämään lastensuojelun yleistä tavoitetta. (1) EYVL L 63, 4.3.1997, s. 2. (2) EYVL C 317, 4.11.1999, s. 1. (3) EYVL L 322, 12.12.1996, s. 7.